คือมีเพศสัมพันธ์ติดต่อกัน4ครั้งแล้วแตกใน ละก็เลยซื้อยาคุมฉุกเฉินกินติดต่อกัน4รอบ ไม่เว้นวันเลย จะเป็นอะไรไหมคะแล้วจะท้องไหมคะ
สวัสดีค่ะ การที่กินยาคุมฉุกเฉินติดต่อกันหลายๆครั้งดังกล่าวมานั้น อาจจะทำให้ลดประสิทธิภาพของยา และเพิ่มโอกาสการเกิดผลข้างเคียงจากยาเช่นเลือดออกผิดปกติทางช่องคลอด หรือประจำเดือนมาคลาดเคลื่อนไปได้สูงโอกาสตั้งครรภ์หลังกินยาคุมฉุกเฉินนั้นยังมีอยู่ แม้จะไม่สูงมาก ปกติยามีประสิทธิภาพได้ประมาณ 80-90% แต่อย่างที่กล่าวไปว่าการใช้หลายๆครั้งติดกัน อาจลดประสิทธิภาพของยาหากจะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อนจะดีกว่า ครั้งนี้หลังกินยา ให้สังเกตรอบเดือนค่ะ หรืออาจจะซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.ต่อไป